Tramp uning saylovdagi g‘alabasini tortib olishga urinishayotganini aytdi

Amerika yetakchisi Donald Tramp AQSh prezidenti saylovida g‘olib bo‘layotganini, ammo undan bu g‘alabani “tortib olishga” urinishayotganini aytdi. Bu haqda u o‘z Twitter’ida yozdi, deya xabar bermoqda “RBK”.

“Biz balandga ko‘tarildik, ammo ular saylovdagi g‘alabamizni tortib olishga urinmoqda. Biz bunga hech qachon yo‘l qo‘ymaymiz”, — dedi Tramp.
Twitter bu xabarni retvit qilish va unga javob yozish imkoniyatini o‘chirib qo‘ydi. Keyinroq esa uning xabarini umuman o‘chirib tashladi, so‘ng yana joyiga qaytardi, keyin esa yana o‘chirdi.
“Bu tvit bahsli kontentdan iborat bo‘lib, u saylovlarda yoki boshqa fuqarolar tadbirlarida qay tarzda ishtirok etish mumkinligi borasida yanglish fikrlar uyg‘otishi mumkin”, — deya o‘z xatti-harakatini izohladi Twitter.